**การเดินทางกลับประเทศไทยของคนไทยในสเปนและอันดอร์รา**

📣📣 ตามมติที่ประชุมคณะกรรมการบริหารสถานการณ์การแพร่ระบาดของโรคโควิด -19 ครั้งที่ 6/2564 เมื่อวันที่ 29 เม.ย. 2564 เกี่ยวกับการเดินทางเข้าประเทศไทยของชาวไทยและชาวต่างชาติ นั้น  
  
สถานเอกอัครราชทูต ณ กรุงมาดริด ขอแจ้งเกี่ยวกับมาตรการเดินทางเข้าประเทศไทย**ตั้งแต่วันที่   
1 พ.ค. 2564 ดังนี้**

‼️‼️มาตรการเกี่ยวกับการกักตัว ‼️‼️ **ยกระดับมาตรการการกักตัวเป็นเวลา 14 วัน สำหรับ  
ผู้เดินทางชาวไทยและชาวต่างชาติ ที่เดินทางจากทุกพื้นที่ (ไม่ยกเว้นในทุกกรณี)** โดยมีรายละเอียด ดังนี้  
‼️ผู้ที่ได้รับอนุมัติ COE ตั้งแต่วันที่ 1 พ.ค. 2564 เป็นต้นไป กักตัวไม่น้อยกว่า 14 วัน  
‼️ผู้ที่ได้รับอนุมัติ COE ก่อนวันที่ 1 พ.ค. 2564 แบ่งเป็น 2 กรณี  
 - หากเดินทางถึงประเทศไทยระหว่าง 1 – 5 พ.ค. 2564 ยังคงได้รับการพิจารณาให้กักตัวไม่น้อยกว่า 7 (กรณีฉีดวัคซีนครบ) , 10 วัน (ผู้ที่เดินทางจากสเปน) หรือ 14 วัน (กรณีเดินทางจากประเทศกลุ่มเสี่ยง)   
 - หากเดินทางถึงประเทศไทย ตั้งแต่วันที่ 6 พ.ค. 2564 เป็นต้นไป ต้องเข้ารับการกักตัวไม่น้อยกว่า 14 วัน

‼️ชาวไทย ยกเลิกการใช้เอกสาร Fit to Fly และผลตรวจโควิด-19 เพื่อเดินทางเข้าประเทศไทย อย่างไรก็ดี ท่านอาจต้องมีผลตรวจโควิด-19 สำหรับการต่อเครื่องบินในประเทศต่าง ๆ กรุณาตรวจสอบรายละเอียดกับสายการบินที่ท่านจะเดินทางด้วย 😍😍

‼️ ชาวต่างชาติ ยกเลิกการใช้เอกสาร Fit to Fly แต่ยังคงต้องมีผลตรวจโควิด-19 โดยวิธี RT-PCR ที่มีอายุไม่เกิน 72 ชั่วโมงก่อนเดินทาง และขอแนะนำให้มีประกันสุขภาพ ที่มีวงเงินคุ้มครองไม่น้อยกว่า 100,000 USD ซึ่งครอบคลุมการรักษาพยาบาลโรคโควิด-19 ด้วย 🥳🥳

อนึ่ง ผู้ที่เดินทางเข้าทั้งคนไทยและชาวต่างชาติ ยังคงต้องขอรับเอกสาร COE จากสถานเอกอัครราชทูตฯ ก่อนเดินทางเข้าประเทศไทย ในทุกกรณี

…………………………………………..